Barkūniškio tiltas

Barkūniškio tiltas – tiltas Kėdainių rajono savivaldybėje, Krakių seniūnijoje, Barkūniškio kaime, kelyje , 7 km į šiaurės vakarus nuo Krakių. Nutiestas per Šušvės upę šalia buvusio Barkūniškio dvaro sodybos, 130 m žemiau vandens malūno užtvankos griuvėsių. Tilto aplinka mažai urbanizuota, apylinkėse vyrauja dirbamos žemės laukai, kaimai. 

Praeityje kelias ir tiltas per Šušvę vedė kitoje vietoje, pro dvarą.Historische Messtischblätter (TK25) + Luftbilder susudata.de Prie malūno užtvankos išlikę senojo tilto polių fragmentų.Juozas Obelienius. Lietuvos TSR vandens turistų keliai. Šušvė upese.lt 1963 m. Barkūniškyje pastatytas gelžbetoninis tiltas.

Kelio sankasos aukštis tilto prieigose svyruoja 2,5-4,2 m. Senasis tiltas suprojektuotas pagal sovietmečiu galiojusias apkrovų normas H-30, HK-80. Tiltas trijų tarpatramių 16,8+16,8+16,8=50,4 m. Karpyta perdangos konstrukcija sudaryta iš 6 išilginių surenkamų gelžbetoninių tėjinių sijų su skersinėmis diafragmomis. Krantinės atramos – kaltiniai poliai, dvieiliai (ožiniai), ties kiekviena tilto sija, viršuje išilgine tilto kryptimi po du apjungti monolitine rėmsije bei skersine kryptimi ant jų atremtomis surenkamomis stačiakampio profilio sijomis. Tarpines atramas sudaro po vieną gelžbetoninę monolitinę koloną su galvena. Ant tilto važiuojamosios dalies plotis 7,0 m. Įrengti abu šalitilčiai, po 1,0 m pločio, atskirti metaliniais atitvarais, 1,0 m aukščio metaliniais turėklais. Šlaitų kūgiai sutvirtinti betoninėmis plytelėmis ir akmenų grindiniu.

Deformaciniai pjūviai uždaro tipo, jų konstrukcija neįrengta. Sijų atrėmimui įtaisyti plieniniai išgaubtieji bebriauniai guoliai. Vandeniui nuo tilto nuleisti dangoje įrengti 4 šulinėliai be vandens nuleidimo vamzdžių.

Eismo intensyvumas tiltu palyginti mažas – stebėjimais nustatyta, kad vidutinis metinis paros eismo intensyvumas yra 309 automobiliai per parą, iš kurių 51 – sunkusis transportas (2023 m. stebėjimų duomenys). Remiantis Lietuvos hidrometeorologijos tarnybos pažyma, ties statiniu maksimalus vandens debitas su 2 % tikimybe lygus 131 m³/s, su 10 % tikimybe – 103 m³/s. Vandens tėkmės svyravimams turi įtakos reguliavimo statiniai, iš kurių artimiausi – Vaitiekūnų tvenkinio šliuzas aukštupyje ir Angirių tvenkinio užtvanka žemiau tilto.

 Rekonstrukcija 

Pastaraisiais metais tiltas buvo prastos būklės. 2023 m. duomenimis, ant tilto buvo apribotas eismas, jį susiaurinant iki vienos eismo juostos pločio, šonuose pastatant papildomus metalinius atitvarus.Barkūniškio tiltas Google Street View 2023-08 2024 m. parengti tilto rekonstrukcijos projektiniai pasiūlymai.Kelio Nr. 2016 Mantviliškis–Ažytėnai–Vosyliškis 11,286 km tilto per Šušvę rekonstravimas. Projektiniai pasiūlymai kedainiai.lt 2024-08-07Kelio Nr. 2016 Mantviliškis–Ažytėnai–Vosyliškis 11,286 km tilto per Šušvę rekonstravimas, rangos darbai (Pirkimo Nr. 2703277) kontraktai.eu 2025-05-15

Atsižvelgiant į statinio konstrukcijos pažaidas, defektus ir laikomąją galią, numatyta įrengti bendro 58,8 m ilgio, 9,75 m pločio tiltą su:
 naujomis gelžbetoninėmis atramomis ant esamų kaltinių ir naujų gręžtinių polių, 
 nauja trijų tarpatramių perdanga (16,50+16,80+16,50 m),  
 7,0 m važiuojamąja asfaltuota danga,
 1,5 m šalitilčiu vienoje tilto pusėje,
 metaliniais apsauginiais atitvarais, turėklais ir kt.

2025 m. gruodžio 1 d. avarinės būklės tiltas buvo uždarytas ir netrukus nugriautas. Šalia pastatytas laikinas metalinis pėsčiųjų tiltelis. Važiuojantiems gyventojams susisiekimas pailgėjo daugiau kaip 10 km aplinkkeliu. Naujo kelio tilto pastatymas numatytas 2026 m. rudenį.Po tilto per Šušvę nugriovimo, Kėdainių rajono gyventojai pasipiktinę: dega laikas, kuras lrt.lt 2026-01-13

 Šaltiniai 

Kategorija:Kėdainių rajono tiltai
Kategorija:Lietuvos sijiniai tiltai
Kategorija:Tiltai per Šušvę